Α2 Εθνική ποδοσφαίρου ανδρών 2023-24

Η Super League 2 2023–2024, είναι η 5η σεζόν της Super League 2, του ελληνικού επαγγελματικού πρωταθλήματος δεύτερης κατηγορίας για ποδοσφαιρικούς συλλόγους, μετά την αναδιάρθρωση του συστήματος του ελληνικού πρωταθλήματος ποδοσφαίρου. Η έναρξη του πρωταθληματος ορίστηκε για το διήμερο 23 και 24 Σεπτεμβρίου 2024 και η λήξη του στις 22 Μαΐου 2024.

 Το πρωτάθλημα διεξάγεται με τη συμμετοχή 24 συνολικά ομάδων, έξι λιγότερων από την προηγούμενη περίοδο, που χωρίστηκαν σε δύο ομίλους. Η προθεσμία για υποβολή δηλώσεων συμμετοχής ορίστηκε στις 2 Αυγούστου 2023. Ο διαχωρισμός των ομίλων και η κλήρωση έγιναν στις 11 Σεπτεμβρίου.Το πρωτάθλημα προβλεπόταν να διεξαχθεί με 26 ομάδες. Ο Απόλλων Σμύρνης δε δήλωσε συμμετοχή και αντικαταστάθηκε απο την πρώτη επιλαχούσα ομάδα από την Γ΄ Εθνική, τον Α.Ο. Γιούχτας, που είχε καταλάβει την 5η θέση των play off ανόδου. Πρίν την κλήρωση ο Ο.Φ. Ιεράπετρας δήλωσε αποχώρηση από το πρωτάθλημα, χωρίς όμως να αντικατασταθεί. Ετσι η κλήρωση περιλάμβανε 25 ομάδες σε δυο ομίλους των 13 και 12 ομάδων. Ο Αλμωπός Αριδαίας αν και συμμετείχε κανονικά στην κλήρωση, αποβλήθηκε από το πρωτάθλημα ύστερα από απόφαση του Πειθαρχικού Οργάνου της Super League 2 καθώς δεν εξασφάλισε πιστοποιητικό συμμετοχής από την ΕΕΑ. Μετά από μια εβδομάδα η ομάδα δικαιώθηκε από την Επιτροπή Εφέσεων, αλλά αποβλήθηκε οριστικά λίγες μέρες αργότερα με απόφαση του Δ.Σ. της διοργανώτριας αρχής. Έτσι η κατηγορία έμεινε οριστικά με 24 ομάδες, χωρίς να γίνει εκ νέου κλήρωση στον Α' Όμιλο. Για τρίτη συνεχόμενη χρονιά συμμετέχουν και οι Β΄ ομάδες του Ολυμπιακού, του Π.Α.Ο.Κ., του Παναθηναϊκού και της Α.Ε.Κ., οι οποίες από αυτή την αγωνιστική περίοδο θα μπορούν να υποβιβάζονται. Το πρωτάθλημα θα διεξαχθεί σε δύο φάσεις. Στην πρώτη φάση σε κάθε όμιλο, κάθε ομάδα θα αντιμετωπίσει όλους τους αντιπάλους δυο φορές (εντός και εκτός έδρας, συνολικά 22 αγώνες, σε 26 αγωνιστικές στον Α΄ και 22 αγωνιστικές στον Β΄ όμιλο). Στο τέλος της πρώτης φάσης θα υποβιβαστούν απευθείας οι ομάδες που θα καταλάβουν την 12η θέση σε κάθε όμιλο. Η δεύτερη φάση περιλαμβάνει αγώνες κατάταξης (play off και play out) για την πρώτη θέση του ομίλου και την άνοδο στη Super League 1, και για τον υποβιβασμό τριών ακόμα ομάδων, αυτών που θα καταλάβουν τις θέσεις 9 έως 11. Στα play off θα συμμετέχουν οι πέντε πρώτες στη βαθμολογία της πρώτης φάσης, και θα αγωνιστούν δυο φορές με τις υπόλοιπες, εντός και εκτός έδρας. Θα περιλαμβάνουν 10 αγωνιστικές και 8 αγώνες για κάθε ομάδα. Στα play off οι ομάδες θα εισέρχονται με το ήμισυ των βαθμών που είχαν κερδίσει στην πρώτη φάση. Στα play out θα συμμετέχουν οι ομάδες που θα καταλάβουν τις θέσεις 6η έως 11η στην κανονική περίοδο. Όπως και στα play off, οι ομάδες θα ξεκινούν με το ήμισυ των βαθμών που συγκέντρωσαν στην πρώτη φάση και θα αγωνιστούν με τις υπόλοιπες σε διπλούς αγώνες εντός και εκτός έδρας (10 αγωνιστικές, 10 αγώνες για κάθε ομάδα). Οι ομάδες που θα καταλάβουν τις τρεις τελευταίες θέσεις στα play out, θα υποβιβαστούν στη Γ΄ Εθνική Κατηγορία. Θα προβιβαστούν στη Super League 1 δύο συνολικά ομάδες, οι νικήτριες των play off κάθε ομίλου και θα υποβιβαστούν στη Γ΄ Εθνική Κατηγορία 8 συνολικά ομάδες, έτσι ώστε την αγωνιστική περίοδο 2024–2025 το πρωτάθλημα να διεξαχθεί με τη συμμετοχή 20 ομάδων. Προβιβάστηκαν στη Super League 1 Πανσερραϊκός (Πρωταθλήτρια Α΄ Ομίλου) Κηφισιά (Πρωταθλήτρια Β΄ Ομίλου)Υποβιβάστηκαν στη Γ΄ Εθνική Κατηγορία Βέροια Θεσπρωτός Ηγουμενίτσας Προοδευτική Επισκοπή ΡεθύμνουΥποβιβάστηκαν στα Τοπικά Πρωταθλήματα Ηρακλής Λάρισας (δήλωσε συμμετοχή στην Α΄ Κατηγορία Ε.Π.Σ. Λάρισας) Απόλλων Λάρισας (υποβιβάστηκε στην Α΄ Κατηγορία Ε.Π.Σ. Λάρισας λόγω αποχώρησης) Π.Α.Ο. Ρουφ (δήλωσε συμμετοχή στην Α΄ Κατηγορία Ε.Π.Σ. Αθηνών) Ηρόδοτος (δήλωσε συμμετοχή στην Α1 Κατηγορία Ε.Π.Σ. Ηρακλείου)Δε δήλωσαν συμμετοχή Απόλλων Σμύρνης (δήλωσε συμμετοχή στη Γ΄ Εθνική Κατηγορία) Ο.Φ. Ιεράπετρας (δήλωσε συμμετοχή στην Α΄ Κατηγορία Ε.Π.Σ. Λασιθίου)Αποβλήθηκαν Αλμωπός Αριδαίας Η σύνθεση του Α΄ Ομίλου. Η σύνθεση του Β΄ Ομίλου Ε.Ε.Π. Α2 Εθνικής Κατηγορίας – Επίσημος ιστότοπος